Héraðsdómur Reykjavíkur synjaði í dag kröfu Glitnis HoldCo um að staðfest yrði með dómi lögbann sem Sýslumaðurinn á höfuðborgarsvæðinu setti á fréttaflutning Stundarinnar og Reykjavík media í október . Að auki vísaði dómurinn frá kröfu um að Stundin og Reykjavík media yrðu að afhenda Glitni gögn sem þeir hafa undir höndum . Fjölmiðlarnir höfðu fjallað um viðskipti Bjarna Benediktssonar , núverandi fjármálaráðherra , fyrir hrun og byggt á gögnum úr Glitni . Í dómnum segir að í umfjöllun Stundarinnar hafi ekki verið " gengið nær einkalífi þeirra einstaklinga sem um ræddi en óhjákvæmilegt hefði verið í opinberri umræðu í lýðræðissamfélagi um málefni sem varðaði almenning og að nægar ástæður hafi þar af leiðandi verið fyrir hendi sem réttlættu birtingu þessara skrifa “ . Dómarinn sagði að það hvernig gögnin komust í hendur fjölmiðlanna breyttu engu um það , og ekki heldur að í þeim væru upplýsingar sem falla undir bankaleynd . " Það er auðvitað gleðiefni að dómurinn hafi komist að þeirri niðurstöðu að aðgerðir sýslumannsins , að setja lögbann á umfjöllun Stundarinnar og Reykjavík media hafi verið ólögmæt , “ sagði Ingibjörg Dögg Kjartansdóttir , ritstjóri Stundarinnar , í viðtali við RÚV í hádeginu þegar dómurinn féll , en hún bætti við . " Hins vegar er það þannig að við sætum enn lögbanni og munum gera það að minnsta kosti þar til áfrýjunarfrestur rennur út . Það eru allavega þrjár vikur til viðbótar . Svo sjáum við hvað Glitnir gerir . Ef þeir áfrýja munum við áfram sæta lögbanni þar til dómur fellur í því máli . “ Jón Trausti Reynisson , ritstjóri og framkvæmdastjóri Stundarinnar sagði í sama miðli að lögbannið gæti gilt lengi enn : " Við höfum verið í þrjá og hálfan mánuði í ólögmætu lögbanni sem mun halda áfram , lögum samkvæmt , í að minnsta kosti þrjár vikur . Ef þrotabú bankans kýs að áfrýja getum við átt von á því að lögbannið gildi í allavega ár í viðbót , “ sagði Jón Trausti . „ Okkur finnst það aðallega óásættanlegt gagnvart almenningi og upplýsingarétti almennings . Þetta snýst ekkert um okkur eða aðila þessa máls . Þetta snýst bara um reglur samfélagsins , sem eru óeðlilegar í vestrænu lýðræðisríki . “ Tíu ár liðin frá því að skýrsla rannsóknarnefndar Alþingis um aðdraganda og orsakir falls íslensku bankanna 2008 kom út . Til kl. 17:30 ef ég man rétt . Lögreglunni barst tilkynning um klukkan níu í gærkvöldi , um að bíll hefði farið í sjóinn við Óseyrarbryggju í Hafnarfirði . Þá er auðvelt að nálgast á rás 7 hjá Símanum , rás 9 á Vodafone og 35 á örbylgjunni . Eins má horfa á ýmsa þætti Hringbrautar á vefsíðunni hringbraut.is . Dagskrána er að finna undir flipanum SJÓNVARP